रामनरेश चौरसिया इंटरनेशनल भोजपुरी फिल्म अवार्ड (आईबीफा ) इस बार मलेशिया में हआ. यशी फिल्म्स और संघ आर्टस एसडीवी बीएचडी प्रस्तुत ढिशुम इंटरनेशनल भोजपुरी अवार्ड (आईबीफा ) के आयोजक यशी फिल्म्स के अभय सिन्हा हैं। अ्वार्ड समारोह में भोजपुरी मेगास्टार मनोज तिवारी, भोजपुरी सुपरस्टार रविकिशन ,दिनेशलाल यादव निरहुआ, पवन सिंह, कृष्णा अभिषेक, अरविन्द अकेला कल्लू,, रितेश पांडे, मधु शर्मा, समीर आफताब, मोनालिशा,आम्रपाली दुबे,, पायल रोहतगी, शिविका दिवान, श्यामली, ,राकेश मिश्रा , वितरक निशांत और राघव नय्यर सहित निर्देशक प्रेमांशु सिंह, अनंजय रधुराज सिंह, अवधेश मिश्रा ने मुख्य रुप से शिरकत की. यह चौथा इंटरनेशनल भोजपुरी फिल्म अवार्ड समारोह था. इसके पहले दुबई, मारीशस और लंदन में यह अवार्ड समारोह हो चुका है. इस अवसर पर भोजपुरी सिनेमा में योगदान देने वाले कुछ विशिष्ठ अतिथियों का सम्मान भी किया गया. साथ ही सवेश्रेष्ठ फिल्मों और कलाकारों तथा टेक्निशियनों का सम्मान भी किया गया. समारोह में मलेशिया और भारत सरकार के कुछ अतिविशिष्ठ अतिथि भी शामिल हुये. इस मौके पर भारतीय जनता पार्टी, दिल्ली के प्रदेश अध्यक्ष, उत्तर पूर्व दिल्ली के सांसद तथा भोजपुरी फिल्मों के मेगास्टार मनोज तिवारी ने मलेशिया के लोगों तथा दुनिया भर में रहने वाले भोजपुरी भाषियों का आभार जताया.
bho_Deva